SREDNJA ŠKOLA KOPRIVNICA

Koprivnica, 30.11.2020.

OBRAZLOŽENJE REBALANSA FINANCIJSKOG PLANA ZA 2020. GODINU

U rebalans financijskog plana za 2020. godinu uključeni su viškovi i manjkovi preneseni iz 2019. godine prema izvorima financiranja, a što je vidljivo iz tablice u privitku – struktura rezultata poslovanja u 2019. godini.

Izvorni plan: Rebalans: Novi plan:

UKUPNI PRIHODI: 16.725.040,00 468.561,00 17.193.601,00

UKUPNI RASHODI: 16.725.040,00 429.102,00 17.154.142,00

39.459,00

gdje se vidi da su prihodi uvećani za 39.459,00 - koliki je rezultat poslovanja (manjak) u 2019. godini.

IZVOR 1.1. i 5.4. – ZAKONSKI STANDARD

Tzv. „metodološki manjak“ koji čine nepodmirene obveze, tj. neplaćeni računi s 31. 12. 2019. koje podmiruje Županija iz decentraliziranih sredstava iznosi 439.540,04 kn i uvršten je u prihode na kontu skupine 671 u 2020. godini. To povećanje prihoda odnosi se dakle na podmirenje rashoda iz 2019. godine koji su nastali uglavnom u 12. mjesecu 2019. (računi za plin, struju, vodu, smeće, telefon i dr. kontinuirani rashodi te prijevoz zaposlenika na posao i s posla za 12/2019.)

Na rashodovnoj strani plana za 2020. godinu promjena na izvoru 5.4.- zakonski standard – smanjeni su ukupno rashodi za financiranje redovne djelatnosti škole u iznosu od 150.000,00 zbog novonastale situacije epidemije COVID -19. U prvoj polovini godine radilo se od kuće i bili su smanjeni svi troškovi redovnog poslovanja – od režijskih troškova do troškova vezanih uz nastavu i naknada troškova zaposlenicima – smanjeni troškovi prijevoza zaposlenika, odlasci na službena putovanja i slično. Iz istog razloga izvršena je i preraspodjela na trećoj razini rashoda –najviše je „skinuto“ na kontima skupine 321 jer se uštedjelo na troškovi prijevoza i službenih putovanja djelatnika (-102.500,00). Konta skupine 323 – Rashodi za usluge smanjena su za 44.500,00 gdje je bilo planirano za neke usluge više nego što će biti utrošeno – komunalne usluge ,a dio planiranih sredstava prebačen je na konta 3232 – Usluge tekućeg i investicijskog održavanje zbog povećanih troškova uređenja zgrade također vezanih uz novonastalu situaciju – izrada ventilacije, novih ulaza u školu da bi se rasteretio glavni ulaz, uvođenje video nadzora i ulaganje u kotlovnicu.

Otvorena je i skupina konta 372 – konto 37229 ostale naknade iz proračuna u naravi, gdje se prema uputama evidentiraju troškovi nabave zaštitnih maski koje su podijeljene učenicima.

Na izvoru 1.1. na kojem se nalaze sredstva za financiranje rashoda za natjecanja učenika umanjen je iznos za 1.990,00 kn kako bi se iznosi sveli na stvarno potrošene u prvoj polovici godine kada su sva natjecanja bila.

IZVOR 3.1. I 4.5. VLASTITI PRIHODI I PRIHODI ZA POSEBNE NAMJENE

Od vlastitih prihoda i prihoda za posebne namjene ostvarenih u 2019. godini preneseno je u 2020. 43.733,00 kn što je uvršteno u ovaj rebalans i biti će utrošeno prema stavkama plana. Navedeni prihodi odnose se na sredstva ostvarena od najma sportske dvorane,najma kioska, obrazovanja odraslih, prijepisa svjedodžbi i manjim dijelom prikupljanjem sredstava od prodaje starog papira. U plan je uvršteno trošenje većeg dijela tih sredstava u poboljšanje materijalnih uvjeta u školi, na stavke usluga tekućeg i investicijskog održavanja zgrade i opreme te na opremanje škole.

IZVOR 5.5. POMOĆI IZ PRORAČUNA

Iznos od 87.932,59 prenesen je iz 2019. godine, (raspoređeno na rashode poslovanja i na rashode za nabavu nefinancijske imovine), a odnosi se na doznačena sredstva od Ministarstva znanosti i obrazovanja za opremanje nastavnim pomagalima za ostala područja obrazovanja (bez biologije, kemije i fizike) za koja su sredstva doznačena krajem 2018. i potrošena u 2019. Ta sredstva biti će utrošena prema iznosima na stavkama plana – 32251 Sitni inventar i 422 – Postrojenja i oprema.

Isto tako otvorena je stavka 42411 – Knjige jer je Ministarstvo znanosti i obrazovanja doznačilo sredstva za nabavu lektire i udžbenika za učenike.

Na kontima skupine 372 izvršena je preraspodjela – umanjen je iznos na kontu 37219 – naknada građanima i kućanstvima u novcu gdje se evidentirao prijevoz učenika s poteškoćama koje su roditelji vozili u školu (to nismo imali u 2019. godini), a povećan je iznos na kontu 37229 – ostale naknade iz proračuna u naravi gdje će se prema uputama knjižiti kupljeni priručnici, tj. radne bilježnice za učenike lošeg materijalnog stanja.

IZVOR 6.3. – DONACIJE

Rebalansom su i na strani prihoda i na strani rashoda smanjene stavke donacija jer su u početnom planu bila predviđena sredstva koja su trebala biti doznačena od turističkih agencija vezano uz učeničke ekskurzije i terensku nastavu što se zbog epidemije ništa nije realiziralo. Ostavljeno je 2.000,00 kuna jer je najavljeno da će neki subjekti donirati zaštitne maske za učenike.

IZVOR 9.1. – MINISTARSTVO – sredstva za isplatu plaća i naknada

Iz plana su maknuta konta koja se više ne koriste jer su ukinuti doprinosi za obvezno zdravstveno osiguranje zaštite zdravlja na radu i doprinos za obvezno osiguranje u slučaju nezaposlenosti. Rebalansom je utvrđeno povećanje i prihoda i rashoda za 510.000,00 zbog povećanja osnovice za plaće početkom godine i povećanjem drugih naknada za zaposlenike – regres je povećan s 1.250,00 na 1.500,00 kn, isto tako i božićnica te dar djeci povodom Sv. Nikole s 500,00 na 600,00 kuna po djetetu.

IZVOR 5.2. I 5.6. EU PROJEKTI – ŽUPANIJA

- odnosi se na planirana sredstva za plaće pomoćnika u nastavi – iznosi su svedeni na utrošeno do 30.6. 2020. (umanjeno za ukupno 146.379,00 kn) jer u tekućoj školskoj godini 2020./2021. nismo imali potrebu zapošljavanja pomoćnika u nastavi.

IZVOR 5.8. - EU PROJEKTI

Kako smo u 10. mjesecu 2019. dobili sredstva za novi projekt Erasmus +, prihodi su kao višak preneseni u 2020. godinu - 268.414,80 kn. Rashodi u 2020. su rebalansom zbog toga morali biti uvećani za taj iznos. Međutim kako je u 2020. odrađena samo jedna aktivnosti vezan uz projekte, u veljači, sve je obustavljeno zbog epidemije, ta sredstva će biti prenesena kao višak u iduću godinu.